**Inntaksreglement ved Venabygd montessoriskole**

1 Inntaksreglement

Inntak av elever til Venabygd montessoriskole skal skje i henhold til de til enhver tid gjeldende bestemmelser i friskoleloven og gjeldende inntaksreglement vedtatt av skolens driftsstyre.

2 Elevinntak

Inntak skjer i tidsrommet 1. januar til 1.oktober.

Jf friskolelova §3-1 vil Venabygd montessoriskole være åpen for alle grunnskoleelever i barneskolen så langt skolen har kapasitet.

I forbindelse med opptak til skolen gis foreldrene en innføring i skolens pedagogiske prinsipper og arbeidsmåter.

For skoleåret 2023/2024 har skolen inntaksstopp for elever i 5. 6. og 7. klasse.

3 Inntakskomité

Inntakskomiteen, som består av rektor og pedagogisk leder, gjennomgår søknadene og tar inn det antallet som driftsstyret har vedtatt. Skolestyret kan utpeke ett av skolestyrets medlemmer til å være med i inntakskomiteen.

4 Inntakskriterier

Ved oversøkning til skolen skal elevinntak skje med utgangspunkt i følgende rangerte kriterier:

 1. Barn som har gått i Venabygd montessoribarnehage.

2. Barn med søsken på skolen eller i Venabygd montessoribarnehage.

3. Barn som har gått i andre montessoribarnehager eller skoler.

4. Barn av ansatte ved Venabygd montessoriskole eller barnehage hvis det har avgjørende betydning for kontinuitet og rekruttering.

5. Ved inntak av elever skal det tas hensyn til en jevn fordeling mellom gutter og jenter i hver klasse og i gruppen som helhet.

 5 Prioritert venteliste

Dersom det er nødvendig, skal det for hvert enkelt år skal det også utarbeides en prioritert venteliste som skal legges til grunn dersom en eller flere av de inntatte elever likevel meddeler at skoleplassen ikke ønskes benyttet.

Dersom det i løpet av skoleåret blir ledig plass på skolen, skal den prioriterte venteliste bli lagt til grunn for nye inntak.

6 Klageadgang

Det er klageadgang på vedtak om inntak. Klageadgangen gjennomføres som omtalt i forvaltningslovens regler om enkeltvedtak.  Statsforvalter er klageinstans, men klagen sendes via Venabygd montessoriskole.

7 Endring av inntaksreglement

Dette inntaksreglement kan til enhver tid endres av skolestyret innenfor rammen av gjeldende regler i friskoleloven og skolens vedtekter.